Penyu pipih

Taksonomi

Penyu Pipih dinamakan sebagai Chelonia depressa pada tahun 1880 oleh Samuel Garman, dan kini dipindahkan ke dalam genus Natator pada tahun 1908 oleh Allan Riverstone McCulloch.

Ciri-ciri

Penyu pipih mudah dikenali kerana memiliki karapas (tempurung) yang leper berbanding penyu lain. Memiliki warna zaitun, kehijauan atau campuran kelabu hijau. Plastronnya (bahagian perut)nya lebih cerah, iaitu kuning pucat. Saiznya antara 76 cm ke 96 cm, dan berat sekitar 70 kg ke 90 kg. Saiz betina dewasanya lebih besar berbanding jantan serta mempunyai ekor yang lebih panjang.
Ciri-ciri unik yang terdapat pada penyu ini ialah karapasnya yang lebih nipis berbanding penyu spesies lain dan ia mudah mengalami keretakan jika diberikan tekanan.

Taburan

Penyu pipih mempunyai julat yang paling kecil dari tujuh penyu laut. Mereka ditemui di tubir benua dan perairan persisiran wilayah tropika. Penyu ini tidak bergerak jarak jauh di lautan terbuka untuk migrasi seperti penyu lain. Ia biasanya boleh dijumpai di perairan 60 m atau kurang kedalamannya. Ia tidak mempunyai pengedaran sejagat seperti penyu lain. Penyu pipih boleh ditemui di sepanjang perairan pantai Australia Utara, Capricorn Tropik, dan kawasan pantai Papua New Guinea. Taburan mereka di Australia adalah di kawasan Queensland Timur, Selat Torres dan Teluk Carpentaria, Jajahan Utara, dan Australia Barat.
Pengagihan tempat bersarang dapat ditemui di Queensland, Jajahan Utara, dan Australia Barat, dengan tumpuan terbesar terdapat di Queensland, di Teluk Carpentaria. Di Queensland, tapak sarang dapat ditemui di selatan di Bundaberg ke Selat Torres di utara. LTapak-tapak bersarang utama dalam julat ini ialah Terumbu Karang Besar Selatan, Wild Duck, dan Pulau Curtis Selat Torres mengandungi tapak bersarang utama untuk penyu ini. Di Wilayah Utara, tapak bersarang lebih tersebar luas di kawasan ini dengan pelbagai jenis pantai di pantai ini. Di kawasan Australia Barat, tapak bersarang penting terletak di Wilayah Kimberley, Cape Dommett, dan Pulau Lacrosse.

Habitat

Penyu pipih mendiami kawasan laut cetek sama ada tropika atau subtropika, sepanjang pentas benua Australia. Penyu betina cenderung bertelur di sepanjang berkenaan dan mereka memilih kawasan yang bersuhu antara 29 °C hingga 33 °C suhu yang berbza menentukan jantina yang berbeza.

Awal

Bermula bulan Mac hingga Disember, telur anak penyu akan mula menetas. Kemuncaknya adalah pada bulan Februari. Saiz Anak penyu ini lebih besar berbanding penyu spesies lain dengan tempurungnya mencecah hingga 60mm. Saiznya yang besar membantu ia daripada menjadi mangsa dan memudahkan ia berenang. Antara diet anak penyu ini adalah makroplankton.

Pembiakan

Penyu pipih matang di antara usia 7-50 tahun dan mereka akan bersarang setiap dua hingga tiga tahun. Pengawanan berlaku semasa penyu jantan dan penyu betina berada di laut; dengan itu, penyu jantan tidak pernah kembali ke pantai selepas mereka menetas. Tapak bersarang penyu pipih hanya boleh ditemui di sepanjang pantai Australia di lereng bukit pasir. Penyu betina akan kembali ke pantai yang sama untuk rangkapan mereka yang sama pada musim bersarang yang berikutnya. Mereka akan kembali untuk musim bersarang lain, juga. Bergantung pada tapak bersarang, musim bersarang boleh berlansung dari bulan November hingga Januari atau boleh bertahan sepanjang tahun. Mereka mampu bertelur sehingga empat kali sepanjang musim bersarang, dan selang masa antara bersarang boleh antara 13-18 hari. Semasa menggunakan sirip depannya untuk menggali, penyu betina akan membersihkan pasir kering yang terletak di bahagian atas. Selepas ia membersihkan pasir, penyu betina akan membentuk ruang telur dengan menggunakan sirip belakangnya. Selepas dia bertelur, dia akan menutup sarang itu kembali dengan menggunakan saki belakangnya, sambil melontar pasir kebelakang dengan menggunakan sirip depannya.
Bilangan telur penyu pipih yang menetas adalah rendah berbanding penyu lain. Secara purata, sebanyak 50 telur yang berjaya menetas, berbanding spesies lain sebanyak 100-150 telur. The eggs are about 55mm long within these clutches. The sex of the flatback turtle hatchling is determined by the temperature of the sand that the egg is in. Sekiranya suhu berada di bawah 29 °C maka yang menetas akan menjadi jantan, dan jika suhu di atas 29 °C ia akan menjadi betina.

Diet

Penyu pipih bersifat maserba. Makanan utamanya adalah haiwan kecil yang mudah didapati dalam kawasan yang mereka diami. Antara dietnya ialah karang lembut, gamat, udang kecil, obor-obor, moluska, dan haiwan invertebrata lain.

Pemangsa

Terdapat dua jenis pemangsa bagi Penyu pipih iaitu pemangsa darat dan pemangsa akuatik. Pemangsa daratnya ialah rubah, anjing liar dan khinzir. Manakala pemangsa akuatik biasanya jerung. Anak penyu yang masih kecil sering menjadi mangsa ketam, burung, dan buaya dan ikan besar atau jerung ketika di dalam laut. Penyu yang besar jarang menjadi mangsa kerana kebolehan berenang dan melarikan dirinya semakin baik.

Status

Penyu pipih disenaraikan sebagai spesies terjejas di Australia. Ia dianggap kurang terancam berbanding penyu spesies lain. kerana permintaan terhadap dagingnya masih terhad di Australia dan terkawal. Malah, penyu ini juga mendiami habitat yang kecil; oleh itu, populasinya masih lagi terjaga.

Ancaman

Antara ancaman utama spesies ini adalah pemusnahan habitat, perdagangan haiwan, pengumpulan telur tanpa kawalan, daging, tangkapan, pencemaran, dan perubahan cuaca. Masyarakat tempatan Australia mengumpul dan menangkap haiwan ini untuk mendapatkn sumber daging dan protien dari telurnya. Kerajaan Australia memberikan permit dan keizinan jika haiwan ini ditangkap bukan bertujuan untuk dikomersialkan. Malah habitat, sarang dan telur mereka juga musnah disebabkan oleh pembangunan kawasan pantai. Selain itu, pembinaan kawasan khemah di tepi-tepi pantai menambahkan risiko hakisan dan laluan-lauan tayar dari kenderan berat juga menghalang anak penyu daripada menuju ke pantai dengan cepat  Pembangunan kawasan yang melibatkan kawasan batu karang juga menyebabkan penyu dewasa sukar mendarat ke pantai untuk membina sarang dan bertelur lantas menyebabkan penyu-penyu ini terdedah oleh pemangsa yang berkeliaran. Mereka ditangkap oleh nelayan menggunakan jaring insang jaring hantu, dan sangkar ketam. Pencemaran juga mengancam populasi haiwan ini.

Kaedah Pemuliharaan

Pada tahun 2003, rancangan pemuliharaan telah diadakan. Tujuannya adalah untuk mengurangkan kadar kematian anak penyu disebabkan penjualan telur-telurnya yang tidak terkawal.Di Taman Negara Kakadu, sebuah program pengawasan telah dijalankan untuk memantau spesies ini. Habitat dan taburan haiwan ini berjaya dikenal pasti dan dilindungi. Malah, kini masyarakat antarabangsa juga dilihat lebih prihatin dalam menyampaikan informasi mengenai pengawasan dan pemuliharaan.